**ROMÂNIA PROIECT**

**JUDEŢUL MUREŞ (nu produce efecte juridice)\***

**MUNICIPIUL TÂRGU MUREŞ**

**DIRECŢIA POLIŢIA LOCALĂ Inițiator**

 **PRIMAR**

**NR. 13680 din 07.11.2019 dr.Dorin Florea**

 **R E F E R A T D E A P R O B A R E**

**privind modificarea și completarea H.C.L. nr.200/27 iunie 2019 referitoare la stabilirea unor măsuri pe linia bunei gospodăriri , păstrarea curățeniei, respectarea normelor de igienă și înfrumusețarea Municipiului Târgu Mureș**

 Luând în considerare adresa Instituției Prefectului nr.9424/SVI din 03.12.2019, cu referire expresă la clarificarea aspectelor art.21 alin.5) din HCL nr.200/2019- astfel cum a fost adoptată de autoritatea publică locală la data de 27 iunie 2019 ;

 Având în vedere prevederile art.7 lit.h)-i) din Legea Poliției Locale nr.155/2010, republicată și prevederile H.G. nr.1332/2010, privind aprobarea Regulamentului Cadru de Organizare și Funcționare a Poliției Locale ;

 Ținând cont de Ordonanța Guvernului nr.2/2001, privind regimul juridic al contravențiilor, cu modificările și completările ulterioare ;

 În scopul înlesnirii aplicării eficiente a **H.C.L. nr.200/27 iunie 2019 referitoare la stabilirea unor măsuri pe linia bunei gospodăriri , păstrarea curățeniei, respectarea normelor de igienă și înfrumusețarea Municipiului Târgu Mureș ;**

 Luând în considerare nevoia îmbunătăţirii legislaţiei locale în funcţie de dinamica socială ;

 **Considerăm imperios necesară modificarea și completarea art.3, art.13, art.15, art.21 alin.(3), alin.(4) și alin.(5), art.29 și art.34 din H.C.L. nr.200/27 iunie 2019 referitoare la stabilirea unor măsuri pe linia bunei gospodăriri, păstrarea curăţeniei, respectarea normelor de igienă şi înfrumuseţarea municipiului Târgu Mureş, modificări pe care le prezentăm punctual, după cum urmează:**

1. **Art.3 se modifică și va avea următorul conținut:**

“ *Persoanele fizice și juridice au obligația de a deține contract cu operatorul de salubrizare abilitat, și/sau de a face dovada achitării contravalorii colectării transportului de deșeuri, după caz”.*

1. **Art.13 se modifică :**

**lit.a) se modifică și va avea următorul conținut*:***

**“** *Se interzice creșterea și întreținerea animalelor, cu excepția animalelor de pază, companie și ornament în zonele de agrement, precum și în toate blocurile de locuințe și în zonele aferente acestora. “*

**lit.b) se abrogă.**

**lit. e) se modifică și va avea următorul conținut:**

*“Este interzis accesul pentru câini în spațiile de joacă pentru copii”***.**

Cu referire expresă la modificările art.13, precizăm faptul că prin Hotărârea nr.6124/2014 pronunțată de Curtea de Apel Târgu Mureș s-a dispus anularea prevederilor art.1 lit.a) , b) și e) din H.C.L. nr.265/2010 prin care se interzicea deținerea de animale de companie fără acordul majorității locatarilor din blocurile de locuințe( și chiar și în prezența acestui acord se interzicea deținerea a mai mult de 2 câini/pisici), se interzicea deținerea de animale în anumite zone ale orașului, intrarea cu câini în săli de spectacole, parcuri și zone de agrement.

 Or, textele a căror eliminare /modificare este propusă conțin tocmai astfel de reglementări.

 **3.Art. 15 alin.(5) pct.1 se modifică și va avea următorul conținut**:

 „ *(5) pct.*1*. Este* *interzisă tulburarea liniștii prin desfășurarea în locuințe și în unitățile societăților comerciale situate în aproprierea sau în incinta blocurilor de locuințe între orele 1300-1400,  și 22oo- 0800 a oricăror activități producătoare de zgomot ( gălăgie, cântat vocal sau cu instrumente muzicale, folosirea de mașini și aparate motostivuitoare, unelte de lucru ori de uz casnic sau aprovizionare cu marfă etc.), între aceste ore aparatele de radio, televizoare și alte asemenea aparate pot fi folosite la o intensitate care să nu tulbure liniștea vecinilor” .*

 ***4 Art. 15 se completează cu un nou alineat (10), care va avea următorul conținut:***

 ***“*** *(10) Este interzis scăldatul persoanelor și îmbăierea animalelor de orice fel în fântânile arteziene de pe raza administrativ teritorială a Municipiului Târgu Mureș.Sancțiunea nerespectării acestei prevederi este amenda de la* ***200-500 lei.”***

 **5.** **Art.21 se modifică** :

 ( 3) Alineatul (3) pct.1 se modifică și vor avea următorul conținut:

 (3) pct.1.*Circulația vehiculelor cu tracțiune animală pe drumurile publice, stabilite în mod expres prin anexa la HCL nr.86/2008 cu modificările și completările ulterioare, fără a avea plăcuțe cu număr de înregistrare.*

 (4) Punctul 2. și 3.al alineatului (4), al articolului 21 se abrogă.

 (5) Alineatul (5) al articolului 21. **se modifică**:

 Punctul 1. și 2. al alineatului (5) se abrogă.

 Alineatul (5) al articolului 21 va avea un nou conținut, după cum urmează:

*(5) lit. a) Se interzice staționarea voluntară pe domeniul public și privat al unității administrativ teritoriale, cu excepția parcărilor amenajate în acest scop, a următoarelor tipuri de autovehicule și vehicule:*

 -**Categoria M2** - vehicule din categoria M, având mai mult de 8 locuri așezate în plus față de locul așezat al conducătorului auto și care au o masă maximă care nu depășește 5 tone;

 - **Categoria M3-** vehicule din categoria M, având mai mult de 8 locuri așezate în plus față de locul așezat al conducătorului auto și care au o masă maximă care depășește 5 tone.

 - **Categoria N1 –** vehicule din categoria N având o masă maximă care nu depășește 3,5 tone.

 - **Categoria N2 –** vehicule din categoria N având o masă maximă care depășește 3,5 tone, dar care nu depășește12 tone.

 - **Categoria N3** - vehicule din categoria N având o masă maximă care depășește 12 tone.

 - C**ategoria O1**- vehicule din categoria O având o masă maximă care nu depășește 0,75 tone.

 - **Categoria O2** – vehicule din categoria O având o masă maximă care depășește 0,75 tone, dar care nu depășește 3,5 tone.

 - **Categorie O3 –** vehicule din categoria O având o masă maximă admisă care depășește 3,5 tone, dar care nu depășește 10 tone .

 - **Categoria O4 –** vehicule din categoriaO având o masă maximă care depășește 10 tone.

 - **Vehicule speciale** – autorulotă.

 - **Vehicule speciale** - rulotă.

 - **Categoria T și C –** tractoare agricole sau forestiere**.**

 - **Categoria R-** remorci agricole sau forestiere**.**

 - **Categoria S –** utilaje tractate interschimbabile agricole sau forestiere.

 *Sancțiunea nerespectării acestei prevederi este amenda de la* ***100- 1000 lei.”***

 (5) lit. *b).Sunt exceptate de la interdicția prevăzută la lit.a) autovehiculele aparținând – poliției, jandarmeriei, serviciului de ambulanță sau medicină legală, protecției civile etc. aflate în acțiuni de intervenție sau misiuni, precum și autovehiculele care prestează servicii de salubrizare, în condițiile legii.*

 **6*.* Art.29 se modifică după cum urmează:**

*Alin.1) Nerespectarea normelor stabilite în capitolul* ***I – IV*** *din prezenta anexă constituie contravenție, iar persoanele fizice și juridice care le-au încălcat se sancționează cu amendă contravențională, după cum urmează***:**

 Sancțiunea prevazută la Cap.II din cuprinsul art.29 pentru art.9 – art.18, va avea următorul conținut:

 **Art.9- art.12, art.14- art.18 - amenda de la 100 – 500 ron**

 Sancțiunea prevăzută la Cap.III din cuprinsul art.29 pentru art. 19- art.21 alin.1,3,6, 7,8, va avea următorul conținut:

 **Art.19 – art.21 alin.1), 3), 6) - amenda de la 100- 500 ron**

 Sancțiunea prevăzută la Cap.III din cuprinsul art.29 pentru art.21 alin.(2) lit.a), c) și d), va avea următorul conținut:

 **Art.21, alin.2) lit. a)- d ) - amenda de la 1000- 2000 ron**

Sancțiunea prevăzută la Cap.III din cuprinsul art.29 pentru art.21 alin. (5) pct.1, 3, 4 și pentru art.21 alin.(5) pct.2 se abrogă - ca urmare a abrogării prevederilor art.21 alin.(5) pct.1 –2 și înlocuirea acestora cu noi prevederi, enunțate mai sus, care înlesnesc aplicarea eficientă a hotărârii .

 **7**. **Art.34 se modifică și va avea următorul conținut**:

 Art.34 „*Contravenientul poate achita jumătate din minimul amenzii prevăzut în actul normativ în termen de cel mult 15 zile de la data înmânării sau comunicării procesului – verbal.*

 *Plângerea se depune la judecătoria în a cărei circumscripţie a fost săvârşită contravenţia.”*

 Având în vedere argumentele de fapt și de drept expuse, în conformitate cu prevederile art. 196 alin.(1) lit.a) din OUG nr.57/2019 privind Codul administrativ, propunem spre dezbatere și aprobare Consiliului Local al Municipiului Târgu Mureș, proiectul de hotărâre alăturat .

  **Aviz favorabil al**

 **Direcției Poliția Locală**

 Matiș Raul Dacian

 **Aviz favorabil al**

 **Administrației Domeniului Public**

 Ing.Moldovan Florian

\*Actele administrative sunt hotărâri de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm. din O.U.G. nr.57/2019 privind Codul administrativ .